CELEX: 62020CN0369
Language: hr
Date: 2020-08-05 00:00:00
Title: Predmet C-369/20: Zahtjev za prethodnu odluku koji je 5. kolovoza 2020. uputio Landesverwaltungsgericht Steiermark (Austrija) – NW protiv Bezirkshauptmannschaft Leibnitz

19.10.2020   
            
            
               HR
            
            
               Službeni list Europske unije
            
            
               C 348/8
            
         
      Zahtjev za prethodnu odluku koji je 5. kolovoza 2020. uputio Landesverwaltungsgericht Steiermark (Austrija) – NW protiv Bezirkshauptmannschaft Leibnitz
      (Predmet C-369/20)
      (2020/C 348/12)
      Jezik postupka: njemački
      
         Sud koji je uputio zahtjev
      
      Landesverwaltungsgericht Steiermark
      
         Stranke glavnog postupka
      
      
         Tužitelj: NW
      
         Tuženo tijelo: Bezirkshauptmannschaft Leibnitz
      
         Prethodna pitanja
      
      
                  1.
               
               
                  Protive li se pravu Unije nacionalni propisi kojima se uzastopnim donošenjem nacionalnih uredbi kumuliraju razdoblja produljenja i time omogućuje ponovno uvođenje nadzora granica preko vremenskog ograničenja od dvije godine iz članaka 25. i 29. Uredbe (EU) 2016/399 (1) Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) i to bez odgovarajuće provedbene odluke Vijeća u skladu s člankom 29. Uredbe (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama)?
               
            
                  2.
               
               
                  Treba li pravo na slobodno kretanje utvrđeno člankom 21. stavkom 1. UFEU-a i člankom 45. stavkom 1. Povelje Europske unije (2) o temeljnim pravima tumačiti, osobito s obzirom na načelo nepostojanja granične kontrole osoba na unutarnjim granicama iz članka 22. Uredbe (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama), na način da ono uključuje pravo da se osobe ne podvrgavaju graničnim kontrolama osoba osim u skladu s uvjetima i iznimkama navedenima u Ugovorima i, posebice, Uredbi (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama)?
               
            
                  3.
               
               
                  U slučaju potvrdnog odgovora na drugo prethodno pitanje:
                  Treba li članak 21. stavak 1. UFEU-a i članak 45. stavak 1. UFEU-a s obzirom na koristan učinak prava na slobodno kretanje tumačiti na način da im se protivi primjena nacionalnog propisa kojim se osobi pod prijetnjom upravne sankcije nalaže da prilikom ulaska na državno područje preko unutarnjih granica predoči putovnicu ili osobnu iskaznicu, čak i ako je posebna granična kontrola na unutarnjim granicama u suprotnosti s odredbama prava Unije?
               
            
         (1)  Uredba (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) (SL 2016., L 77, str. 1., ispravak SL 2018., L 272, str. 69.)
      
         (2)  SL. 2012., C 326, str. 391.